钦定古今图书集成/明伦汇编/氏族典/第245卷 > 张震
## 钦定古今图书集成/明伦汇编/氏族典/第245卷 > 张震

按《万姓统谱》：“震字嗣之，休宁江潭人。少孤，志读书。干
道五年，登进士第，主仁和簿，分教临川，与象山诸公
讲明义理。宰当涂县，剖析民讼，编类成书，有《听词类
槁》十二册。赵忠定公汝愚尢加器重，召审察，寻以疾
卒。子会，博闻强记，登绍兴元年第，尉饶之鄱阳。时丘
崇为帅，吏胥侧足，会不肯诡随，平反甚众。任满不复”
出仕，家居十馀年卒。会子轸、辅俱登第。